Document ID: 31988R4235

NEUVOSTON ASETUS (ETY) N:o 4235/88,
annettu 21 päivänä joulukuuta 1988,
yhteisön tullittomuusjärjestelmän luomisesta annetun asetuksen (ETY) N:o 918/83 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
kansainvälinen yhteistyö tieteellisen tutkimuksen alalla kehittyy voimakkaasti; olisi edistettävä näitä yhteyksiä, jotka ovat huomattavan tärkeitä tämän päivän ja huomisen maailmalle,
kyseinen yhteistyö merkitsee erityisesti sitä, että yhteisön jäsenvaltiossa toimivat tutkimuslaitokset antavat huomattavia sijoituksia vaativia laitteitaan muiden maiden, mukaan lukien kolmannet maat, tutkijoiden käytettäväksi; siten yhteistyö mahdollistaa yhteisten tutkimusohjelmien toteuttamisen eri maiden tutkimuskeskusten välillä tehtyjen yhteistyösopimusten mukaisesti; onnistuakseen työssään tutkijat tarvitsevat tiettyjä yhteisön tutkimuslaitoksissa tapahtuvaa pitkäaikaista käyttöä varten yhteisöön tuomiaan laitteita,
tähän tuontiin ei voida soveltaa asetuksessa (ETY) N:o 3599/82(1), sellaisena kuin se on viimeksi muutettuna asetuksella (ETY) N:o 1620/85(2), säädettyä yhteisön väliaikaista maahantuontia koskevaa järjestelmää kyseisten laitteiden pitkän käyttöiän vuoksi, ja
kyse on muusta kuin kaupallisesta tutkimuksesta; laitteiden maahantuonti ei pyri edellä tarkoitettujen sopimusten perustana olevien yhteisön laitosten omien laitteiden parantamiseen; lisäksi yhteisöön tuodut laitteet pysyvät kolmanteen maahan sijoittautuneen luonnollisen tai juridisen henkilön omaisuutena; kyse on poikkeuksellisista tilanteista, joihin ei sovelleta asetuksen (ETY) N:o 918/83(3), sellaisena kuin se on viimeksi muutettuna asetuksella (ETY) N:o 1315/88(4), 52-59 artiklaa; sen vuoksi olisi säädettävä tullittomuutta koskevista erityistoimenpiteistä,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 918/83 seuraavat artiklat:
"59 a artikla
1. Tuontitullittomuus myönnetään laitteille, jotka tieteellistä tutkimusta harjoittava laitos tai toimielin, jonka päätoimipaikka on yhteisön ulkopuolella, tuo yhteisöön tai jotka tuodaan yhteisöön sen nimissä muussa kuin kaupallisessa tarkoituksessa.
2. Tullittomuus myönnetään sillä edellytyksellä, että laitteet:
a) on tarkoitettu 1 kohdassa tarkoitettujen laitosten ja toimielinten jäsenten tai edustajien käytettäväksi tai heidän suostumuksellaan käytettäväksi tieteellistä yhteistyötä koskevien sopimusten mukaisesti, joiden tarkoituksena on kansainvälisten tieteellisten tutkimusohjelmien toteuttaminen tieteellistä tutkimusta harjoittavissa laitoksissa, joiden päätoimipaikka on yhteisössä ja jotka jäsenvaltioiden toimivaltaiset viranomaiset ovat valtuuttaneet tähän tarkoitukseen,
b) pysyvät yhteisön tullialueella viipymisensä ajan tullialueen ulkopuolelle sijoittautuneen luonnollisen tai juridisen henkilön omaisuutena.
3. Tässä asetuksessa:
- laitteilla tarkoitetaan välineitä, koneita ja niihin kuuluvia tarvikkeita, mukaan luettuna tieteellisiin tutkimustarkoituksiin käytettävät varaosat ja työkalut, jotka on suunniteltu erikseen kunnossapitoa, tarkistusta, vakaamista tai korjaamista varten,
- `muihin kuin kaupallisiin tarkoituksiin tuotavina` pidetään laitteita, jotka on tarkoitettu käytettäväksi voittoa tavoittelemattomaan tieteelliseen tutkimukseen.
59 b artikla
1. Edellä 59 a artiklassa tarkoitettuja laitteita, jotka on hyväksytty tullittomiksi mainitussa artiklassa säädetyissä olosuhteissa, ei saa lainata, vuokrata eikä luovuttaa vastikkeellisesti tai vastikkeetta ilmoittamatta asiasta ennalta toimivaltaisille viranomaisille.
2. Jos laitteita lainataan, vuokrataan tai luovutetaan laitokselle tai toimielimelle, johon sovelletaan 59 a artiklan mukaista tullittomuutta, tullittomuus pysyy voimassa, jos laitos tai toimielin käyttää laitetta tullittomuuden myöntämiseen oikeuttaviin tarkoituksiin.
Muissa tapauksissa, lainaus, vuokraus tai luovutus edellyttää tuontitullien maksamista etukäteen lainaus-, vuokraus- tai luovutuspäivänä voimassa olevan kannan mukaan toimivaltaisten viranomaisten kyseisenä päivänä toteaman tai hyväksymän laitteiden lajin ja tullausarvon mukaan, sanotun kuitenkaan rajoittamatta 52 ja 53 artiklan soveltamista.
3. Edellä 59 a artiklan 1 kohdassa tarkoitettujen laitosten tai toimielinten, jotka eivät enää täytä tullittomuuden edellytyksiä tai jotka aikovat käyttää tullittomia laitteita muihin kuin näissä artikloissa säädettyihin tarkoituksiin, on ilmoitettava asiasta toimivaltaisille viranomaisille.
4. Sellaisten laitosten tai toimielinten omistukseen jäävistä laitteista, jotka eivät enää täytä tullittomuuden edellytyksiä, sovelletaan niiden tuontitulleja mainittujen edellytysten täyttymisen lakatessa voimassa olevan kannan mukaan toimivaltaisten viranomaisten kyseisenä päivänä toteaman tai hyväksymän laitteiden lajin ja tullausarvon mukaan.
Laitteisiin, joita tullittomuuteen oikeutettu laitos tai toimielin käyttää muihin kuin 59 a artiklassa säädettyihin tarkoituksiin, sovelletaan niiden tuontitulleja niiden muuhun käyttöön ottamisen päivänä voimassa olevan kannan mukaan toimivaltaisten viranomaisten kyseisenä päivänä toteaman tai hyväksymän laitteiden lajin ja tullausarvon mukaan."
2 artikla
Tämä asetus tulee voimaan 1 päivänä tammikuuta 1989.
Sitä sovelletaan 1 päivästä heinäkuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1988.

Labels: 7
3
1